cyanic-selkie/wikianc huggingface dataset:
Βαλκάνια
Γεωγραφικός ορισμός και όρια
Το συνηθέστερα χρησιμοποιούμενο βόρειο σύνορο Δούναβης-Σάβος-Κούπα είναι αυθαίρετο ως προς τα φυσιογραφικά χαρακτηριστικά του, όμως μπορεί να αναγνωριστεί εύκολα στον χάρτη. Είναι ιστορικά δικαιολογήσιμο επειδή η περιοχή που καθορίζεται έτσι (μαζί με τη Ρουμανία, αποκλείοντας το Μαυροβούνιο, τη Δαλματία και τα Επτάνησα) αποτελούσε τον μεγαλύτερο τμήμα της ευρωπαϊκής επικράτειας της Οθωμανικής αυτοκρατορίας από τα τέλη του 15ου έως τον 19ο αιώνα. Ο ποταμός Κούπα σχηματίζει ένα φυσικό σύνορο μεταξύ της νοτιοανατολικής Σλοβενίας και της Κροατίας, ο Σάβος διχοτομεί την Κροατία, τη Σερβία και τον Δούναβη, ο οποίος είναι ο δεύτερος μεγαλύτερος ευρωπαϊκός ποταμός (μετά τον Βόλγα) και διαμορφώνει ένα φυσικό σύνορο μεταξύ Βουλγαρίας, Σερβίας και της Ρουμανίας. Βόρεια αυτής της γραμμής βρίσκεται η πεδιάδα της Παννονίας και (στην περίπτωση της Ρουμανίας) τα Καρπάθια Όρη.
Φυσικοί πόροι
thumb|Άποψη της οροσειράς [[Ρίλα στη Βουλγαρία, το υψηλότερο βουνό στη Βαλκανική Χερσόνησο που φτάνει τα 2925 μ.]] Το μεγαλύτερο τμήμα της περιοχής των Βαλκανίων καλύπτεται από οροσειρές που τη διατρέχουν από νοτιοδυτικά προς βορειοανατολικά. Οι κύριες οροσειρές είναι οι Δειναρικές Άλπεις στη Σλοβενία, την Κροατία και τη Βοσνία, το Όρος Σκάρδος που ξεκινά από την Αλβανία προς τη Βόρεια Μακεδονία και την οροσειρά της Πίνδου ως την κεντρική Ελλάδα. Στη Βουλγαρία υπάρχουν οροσειρές που διατρέχουν την περιοχή από ανατολάς προς δυσμάς, όπως τα Βαλκάνια Όρη και η οροσειρά της Ροδόπης στα σύνορά της με την Ελλάδα. Η υψηλότερη κορυφή είναι η Μουσαλά, (2925 μ) στο όρος Ρίλα, στη νοτιοδυτική Βουλγαρία.
Στις ακτές το κλίμα των Βαλκανίων είναι μεσογειακό ενώ στην ενδοχώρα είναι ήπιο ηπειρωτικό. Στο βόρειο τμήμα της χερσονήσου και στις ορεινές περιοχές, ο χειμώνας είναι συνήθως παγωμένος με συχνές χιονοπτώσεις, ενώ το καλοκαίρι ξηρό και θερμό. Στις νότιες περιοχές ο χειμώνας είναι συνήθως ηπιότερος.
Οι ενεργειακές πηγές περιορίζονται σε κοιτάσματα λιγνίτη, στη Βουλγαρία, τη Σερβία, τη Βοσνία και την Ελλάδα. Υπάρχουν, επίσης, μικρά αποθέματα πετρελαίου στη Σερβία την Αλβανία, την Κροατία και την Ελλάδα (Αιγαίο). Το φυσικό αέριο κατά το πλείστον εισάγεται ελλείψει εντοπίων ικανοποιητικών αποθεμάτων και χρησιμοποιούνται κυρίως υδροηλεκτρικοί σταθμοί για την παραγωγή ηλεκτρικής ενέργειας, εκτός από την περίπτωση της Βουλγαρίας που χρησιμοποιεί και πυρηνικό αντιδραστήρα για την ικανοποίηση των αναγκών της και της Ελλάδας που χρησιμοποιεί λιγνίτη.
Κόμμα των Σοσιαλεπαναστατών
upright=0.8|thumb|right|200px|Ο Βίκτορ Μιχάηλοβιτς Τσερνόφ, ο θεωρητικός νους των Εσέρων Το Κόμμα των Σοσιαλεπαναστατών (ρωσικά: Партия социалистов-революционеров (ПСР) ή СР (Ες-Ερ), ούτω Εσέροι) υπήρξε ένα από τα μεγαλύτερα πολιτικά κόμματα της Ρωσικής Αυτοκρατορίας στις αρχές του 20ού αιώνα και παίχτης-κλειδί στη Ρωσική Επανάσταση του 1917. Μετά την αστική επανάσταση του Φεβρουαρίου του 1917 και την έκπτωση του τσάρου, μοιράστηκε την εξουσία με άλλες φιλελεύθερες και δημοκρατικές σοσιαλιστικές δυνάμεις, εντός της νεοσυσταθείσας Προσωρινής Κυβέρνησης. Το Νοέμβριο του 1917, μετά από τη σοσιαλιστική επανάσταση του Οκτωβρίου, κέρδισε την πλειοψηφία των ψήφων στις πρώτες πανρωσικές δημοκρατικές εκλογές για το σχηματισμό Συντακτικής Συνέλευσης που θα συνέτασσε και ψήφιζε το νέο Σύνταγμα. Σύντομα όμως το κόμμα διασπάστηκε λόγω των ρεφορμιστικών τάσεων της ηγεσίας του και όσοι έμειναν πιστοί σε αυτή υπό τον Αλεξάντρ Κέρενσκι ηττήθηκαν και διαλύθηκαν από τους μπολσεβίκους, που είχαν την πλειοψηφία των μαχητικών στοιχείων στους δρόμους, κατά τη διάρκεια του Ρωσικού Εμφυλίου Πολέμου που ακολούθησε.
Ρίτσαρντ Στόλλμαν
Βιογραφία
Το 1984 ο Στόλλμαν πήρε την -πολιτική, όπως τη χαρακτηρίζει ο ίδιος- απόφαση να ξεκινήσει τη δημιουργία ενός ελεύθερου λειτουργικού συστήματος, που ο καθένας θα μπορούσε να χρησιμοποιήσει, να τροποποιήσει και να αναδιανείμει ελεύθερα. Έτσι ίδρυσε το εγχείρημα GNU και ξεκίνησε τη δημιουργία του ελεύθερου λειτουργικού συστήματος GNU, το οποίο θα ήταν συμβατό με το UNIX. Για το σκοπό αυτό, ξεκίνησε και την ανάπτυξη των βασικών τμημάτων του συστήματος, από τα οποία τα πιο γνωστά είναι ο GNU μεταγλωττιστής για τη γλώσσα C καθώς και μια πληθώρα εργαλείων, γνωστά ως GNU tools, τα οποία αργότερα θα ενσωματώνονταν στο λειτουργικό σύστημα GNU/Linux. Τον επόμενο χρόνο δημοσίευσε το μανιφέστο του εγχειρήματος και ίδρυσε το Ίδρυμα Ελεύθερου Λογισμικού, έναν μη κερδοσκοπικό οργανισμό για την υποστήριξη και προώθηση του ελεύθερου λογισμικού, για την προστασία του οποίου, επινόησε και προώθησε την GNU General Public License (Γενική άδεια χρήσης GNU), μια copyleft άδεια που επιτρέπει την ελεύθερη διακίνηση, χρήση και τροποποίηση του λογισμικού, με κάποιους περιοριστικούς όρους (μεταξύ άλλων ότι ο πηγαίος κώδικας πρέπει να είναι προσβάσιμος από όλους, και οι οποιεσδήποτε βελτιώσεις κάνει κάποιος να ξαναγυρίζουν στην κοινότητα).
Αντρέα Τρινκιέρι
Σταδιοδρομία
Στις 25 Ιουνίου του 2013 υπέγραψε συμβόλαιο διάρκειας 1+1 έτους με τη ρωσική Ούνικς Καζάν. Τον Ιούνιο του 2014 αποχώρησε από την τεχνική ηγεσία της ρωσικής ομάδας και ανέλαβε χρέη προπονητή στη γερμανική Μπάμπεργκ. Μέσα σε μια τετραετία με την Μπάμπεργκ (2014-2018) μέτρησε τρία συνεχόμενα εγχώρια πρωταθλήματα (2015, 2016, 2017), μαζί με ένα κύπελλο (2017) και ένα σούπερ-καπ Γερμανίας (2015). Τον Φεβρουάριο του 2018 αποχώρησε από τον πάγκο της γερμανικής ομάδας. Την 1η Νοεμβρίου του 2018 ανέλαβε την τεχνική ηγεσία της Παρτιζάν Βελιγραδίου διαδεχόμενος τον Νέναντ Τσάνακ στον πάγκο του σερβικού συλλόγου. Ο Τρινκιέρι έγινε έτσι ο πρώτος ξένος προπονητής στην ιστορία της ομάδας του Βελιγραδίου. Με την Παρτιζάν κέρδισε 2 Κύπελλα Σερβίας καθώς και το Σούπερ Καπ της Αδριατικής Λίγκας το 2019.
Αβανιά
Συνηθέστερος τρόπος άσκησης της αβανιάς ήταν η καταγγελία κάποιου Έλληνα ενώπιον των τότε Αρχών για οποιοδήποτε αδίκημα, περισσότερες φορές φανταστικό παρά πραγματικό, όπου ακολουθούσε η καταδίκη του και η δήμευση της περιουσίας του. Συνηθέστερα όμως αυτή καθαυτή η καταγγελία ήταν τρόπο εκβιασμού κατά του κατηγορουμένου, ο οποίος προκειμένου ν΄ αποφύγει μια επικίνδυνη δίκη δεχόταν ασμένως να καταβάλλει σημαντικό χρηματικό ποσό στον (υπόψη) μηνυτή ή ακόμα και στον δικαστή (καδή).
Ανόρθωση Αμμοχώστου (ποδόσφαιρο)
Τελικοί κυπέλλου
Η Ανόρθωση έχει κατακτήσει 11 φορές το Κύπελλο Κύπρου. Είναι στην τρίτη θέση κατακτήσεων του κυπέλλου και στην τέταρτη θέση σε συμμετοχές στον τελικό. Συνολικά έχει συμμετάσχει 17 φορές στον τελικό του κυπέλλου.
1Ο αγώνας διακόπηκε στο 87' λόγω συμπλοκών μεταξύ των ποδοσφαιριστών και μεταξύ των οπαδών των δύο ομάδων. Αποφασίστηκε επαναληπτικός. 2Ο αγώνας διακόπηκε στο 82' λόγω εισβολής των οπαδών της ΕΠΑ. Αποφασίστηκε επαναληπτικός.
Έμβλημα και χρώματα
Έμβλημα του σωματείου είναι μια ασπίδα με το φοίνικα. Τα χρώματα που χρησιμοποίησε η πρώτη ομάδα της Ανόρθωσης το 1929 ήταν τα βυζαντινά, το χρυσοκίτρινο και το μαύρο. Τη δεκαετία του 1930 άρχισε να χρησιμοποιεί ως χρώματα της το μπλε και το λευκό.
Σημειώσεις
<references group="σημ."/>
Μπραντ Ντέιβις
Ο Μπραντ Ντέιβις (Robert Creel "Brad" Davis, 6 Νοεμβρίου 1949 - 8 Σεπτεμβρίου 1991) ήταν Αμερικανός ηθοποιός.
Φύλακες του Γαλαξία (ταινία, 2014)
Πλοκή
Ο Κουίλ επικοινωνεί με τον Γιόντου λέγοντάς του πού να τον βρει κι έπειτα προσπαθεί να σώσει τη Γκαμόρα με αντάλλαγμα τη ζωή του, αλλά ο Γιόντου καταφτάνει και σώζει και τους δύο. Ο Κουίλ διαπραγματεύεται ανακωχή υποσχόμενος να δώσει στον Γιόντου τη σφαίρα όταν την αποκτήσουν. Η ομάδα του Κουίλ, αν και γνωρίζουν πως πρόκειται για αποστολή αυτοκτονίας, δεν μπορούν να αφήσουν τον Ρόναν να καταστρέψει τον γαλαξία με την Πέτρα. Ο Ρόναν, μέσω του σφυριού του, αποκτά τη δύναμή της Πέτρας και επικοινωνεί με τον Θάνος, απειλώντας να τον σκοτώσει αφού πρώτα καταστρέψει τον Ζάνταρ. Η Νέμπιουλα, η οποία μισεί τον Θάνος, συμμαχεί με τον Ρόναν.
Προ-παραγωγή
Στις αρχές Απριλίου 2013, η Ζόε Σαλντάνα άρχισε συνομιλίες για τον ρόλο της Γκαμόρα στην ταινία και η πρόσληψή της για τον ρόλο επιβεβαιώθηκε αργότερα τον ίδιο μήνα. Επίσης τον Απρίλιο, ο Μάικλ Ρούκερ προσλήφθηκε για τον ρόλο του Γιόντου και ανακοινώθηκε πως η Οφήλια Λόβιμποντ είχε προσληφθεί για έναν υποστηρικτικό ρόλο. Μέχρι εκείνη τη στιγμή, ο Λι Πέις βρισκόταν στις τελικές συζητήσεις για να υποδυθεί τον κακό της ταινίας. Τον Μάιο, η Marvel πρότεινε στον Τζον Σι Ράιλι τον ρόλο του Ρόμαν Ντέι. Την ίδια περίοδο, αποκαλύφθηκε πως οι παραγωγοί απευθύνονταν σε ηθοποιούς όπως οι Χιου Λώρι, Άλαν Ρίκμαν και Κεν Γουατανάμπι για άλλον ρόλο και πως το δίδυμο Κρίστοφερ Μάρκους και Στίβεν ΜακΦίλι έβαζε κάποιες τελευταίες πινελιές στο σενάριο. Λίγες μέρες αργότερα, η Γκλεν Κλόουζ προσλήφθηκε ως η επικεφαλής των Αξιωματικών της Νόβα, ενώ σύντομα προσλήφθηκε και η Κάρεν Γκίλαν ως η γυναίκα κακός της ταινίας. Μέχρι τον Ιούνιο του 2013, προσλήφθηκε ο Μπενίσιο ντελ Τόρο με συμφωνία να συμμετέχει σε αρκετές ταινίες των Marvel Studios. Αργότερα τον ίδιο μήνα, επιβεβαιώθηκε πως ο Ράιλι είχε προσληφθεί τελικά για τον ρόλο του Ρόμαν Ντέι.
Ο σχεδιαστής μακιγιάζ ειδικών εφέ Ντέιβιντ Γουάιτ έλαβε εκμαγεία των κεφαλιών και των σωμάτων των ηθοποιών, όπως του Μπατίστα, για να πειραματιστεί με διάφορα υλικά που θα χρησιμοποιούνταν για τη δημιουργία των χαρακτήρων. Ο Γουάιτ ανέφερε: «Ο Τζέιμς πάντα πίεζε για πρακτικά εφέ και εφέ μακιγιάζ. Ήθελε, όπως εμένα, να βλέπει το αληθινό κομμάτι στο γύρισμα». Ο Γουάιτ ήταν προσεκτικός στο να μην χρησιμοποιήσει «σύγχρονους» σχεδιασμούς πλασμάτων για να εξασφαλίσει πως οι χαρακτήρες δε θα υπολείπονταν του μοναδικού οραματισμένου κόσμου του Γκαν. Εκείνος και η ομάδα του δημιούργησαν πάνω από 1000 προσθετικές μακιγιάζ εφαρμογές και 2000 καλούπια διαφορετικών χρωματισμών εξωγήινων. Για την ιδιαίτερη αισθητική εμφάνιση της ταινίας, ο Γκαν ήθελε να δημιουργήσει «έναν πολύχρωμο κόσμο επιστημονικής φαντασίας» και συμπεριέλαβε στοιχεία από ταινίες των δεκαετιών 1950 και 1960, και αναφέρθηκε στα διαστημόπλοια των Ολέθριων, τα οποία συνέκρινε με τα μυϊκά αυτοκίνητα, ως ένα παράδειγμα. Ο καλλιτέχνης επιστημονικής φαντασίας Κρις Φος ενέπνευσε και βοήθησε στον σχεδιασμό της τελικής εμφάνισης μερικών από των διαστημοπλοίων που εμφανίζονται στην ταινία. Η σειρά βιντεοπαιχνιδιών Mass Effect, ο Flash Gordon, η τηλεοπτική σειρά Farscape και οι ταινίες Star Wars υπήρξαν οι βασικές εμπνεύσεις για τον Γκαν για την ταινία.
Γυρίσματα
Ο διευθυντής φωτογραφίας, Μπεν Ντέιβις, χρησιμοποίησε κάμερες Arri Alexa XT για την ταινία, λέγοντας: «Είμαι παραδοσιακά υπέρ της φωτοχημικής κάμερας, αλλά το να πάμε με ψηφιακής μορφής κάμερα ήταν το σωστό για αυτή την ταινία ... οι Alexa παρείχαν τη σωστή απεικόνιση για αυτή τη συγκεκριμένη ταινία». Κατά τη διάρκεια της πρώτης σκηνής, η οποία διαδραματίζεται τη δεκαετία του 1980, ο Ντέιβις επέλεξε JDC Cooke Xtal (Crystal) Express αναμορφικούς προνομιακούς φακούς επειδή «είχαν περισσότερα αναμορφικά αντικείμενα και παρεκκλίσεις, τα οποία ένιωθα πως πρόσθεσαν κάτι». Για την υπόλοιπη ταινία, χρησιμοποίησε σφαιρικούς Panavision Primos. Επιπρόσθετα, ο Ντέιβις δούλεψε στενά με τον σχεδιαστή παραγωγής, Τσαρλς Γουντ, ώστε να επιτύχει το σωστό φωτισμό σε κάθε σκηνή. Ο Ντέιβις, έχοντας να αντιμετωπίσει δύο τελείως CGI χαρακτήρες, αναγκάστηκε να γυρίσει κάποιες σκηνές αρκετές φορές, όπου συνήθως κατά τη μία λήψη υπήρχε στο πλάνο κάποια αναφορά των χαρακτήρων, και στην άλλη όχι.
Προώθηση
Στις 14 Αυγούστου, η Marvel κυκλοφόρησε τη σκηνή όπου ο Γκρουτ χορεύει, την οποία ακολούθησε σύντομα μία ανακοίνωση από τη Funko πως θα κυκλοφορούσαν ένα παιχνίδι με το όνομα «Dancing Groot». Το περιοδικό The Hollywood Reporter σημείωσε πως η γρήγορη κυκλοφορία της σκηνής από τη Marvel, δύο μόλις εβδομάδες μετά την πρεμιέρα της ταινίας στις αίθουσες, μαζί με τη βιαστική ανακοίνωση της Funko, έδειχναν τη δημοτικότητα τόσο του χαρακτήρα, όσο και της σκηνής. Από τη σκηνή δημιουργήθηκε επίσης η λέξη «grooting», την οποία επινόησε ο Μάικλ Ρούκερ, η οποία περιγράφει ένα άτομο που χορεύει όπως ο Γκρουτ και η οποία εισήλθε στο λεξικό των κοινωνικών δικτύων. Επίσης τον Αύγουστο, η Marvel διοργάνωσε μία ειδική προβολή της ταινίας στο Νοσοκομείο Παίδων του Λος Άντζελες, όπου ο Πρατ ντυμένος ως Star-Lord ψυχαγώγησε τα παιδιά που νοσηλεύονταν.
I Am Groot
Τον Δεκέμβριο του 2020 ανακοινώθηκε επίσης μια σειρά ταινιών μικρού μήκους με κινούμενα σχέδια με τίτλο I Am Groot, η οποία θα εστίαζε στο Μωρό Γκρουτ και θα ήταν επίσης διαθέσιμη στο Disney+.
Παναθηναϊκός (ποδηλασία)
1960-1970
Το 1965 οι Ραυτοπουλος Νταουσανακης και Καραμανίδης διακρίθηκαν σε όλες τις κατηγορίες και οδήγησαν τον ΠΑΟ στην κατάκτηση του πρωταθλήματος πίστας. Το 1968 αναδείχθηκε πρώτος στην πίστα και τερμάτισε πίσω από την ΑΕΚ στο δημόσιο δρόμο και στη γενική κατάταξη. Το 1969 κατεκτησε το πρωταθλημα παιδων και προστέθηκε ένα ακόμα τρέμπλ στην τροπαιοθήκη του πρωταθλητης στη γενικη καταταξη στην πιστα και στη δημοσια οδο. Καραμανίδης, Ξανθίδης και Ξύκης ήταν οι διακριθεντες σε ολες τις κατηγοριες.
Πολιτιστικό και Συνεδριακό Κέντρο Ηρακλείου
Το χώρο διαχειρίζεται η Πολυμετοχική Δημοτική Ανώνυμη Εταιρεία του Δήμου Ηρακλείου (ΔΕΠΑΝΑΛ Α.Ε.).
Έκπληξη
Παραπομπές
Κατηγορία:Συναισθήματα
Η γυναίκα μου είναι παρθένα
Παραπομπές
Κατηγορία:Ταινίες του 1975 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ιταλικές ταινίες Κατηγορία:Ταινίες σε σκηνοθεσία Μαρίνο Τζιρολάμι
BMW X3
μικρογραφία|300x300εσ|BMW X3 xDrive30i του 2018. Η BMW X3 είναι ένα συμπαγές πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από το 2003. Με βάση την πλατφόρμα της BMW Σειράς 3 και τώρα στην τρίτη της γενιά, η BMW κυκλοφορεί το crossover ως Sports Activity Vehicle, το οποίο λειτουργεί σαν βασική περιγραφή της εταιρείας για ολόκληρη τη BMW Σειρά X.
Δεύτερη γενιά (F25 · 2011-2017)
Κατά την παρουσίαση, όλα τα μοντέλα χρησιμοποιούν σύστημα τετρακίνησης, το οποίο φέρει την ένδειξη xDrive. Οι επιλογές μετάδοσης είναι ένα 6-τάχυτο χειροκίνητο ή το 8-τάχυτο αυτόματο κιβώτιο 8HP της ZF. Το πρότυπο εκπομπών για όλους τους κινητήρες είναι Euro 5. Το μοντέλο sDrive προστέθηκε στο μοντέλο μόνο σε ορισμένες αγορές το 2012.
Πριν την ανανέωση
BMW iX3
μικρογραφία| iX3 Η ηλεκρική έκδοση με μπαταρίες με WLTP ελεγμένη για 400χλμ η οποία είναι βασισμένη στην τρίτη γενιά X3 αναμένεται να κυκλοφορήσει το 2020. Η BMW iX3 είναι το πρώτο μοντέλο i που βασίζεται σε ένα υπαρκτό αυτοκίνητο στη σειρά BMW. Το iX3 παράγει πάνω από 270 ίππους και έχει χωρητικότητα μπαταρίας άνω των 70 kWh.
Η BMW iX3 θα κατασκευαστεί στην Κίνα, με τη Νορβηγία να είναι μεταξύ των πρώτων αγορών.
Βιβλιογραφικές αναφορές
X3 Κατηγορία:Αυτοκίνητα πολυτελείας Κατηγορία:Αυτοκίνητα SUV
Μαρία Αμαλία της Βάδης
Η Μαρία Αμαλία (γερμ. Marie Amelie von Zähringen von Baden, 11 Οκτωβρίου 1817 - 17 Οκτωβρίου 1888) από τον Οίκο του Τσέρινγκεν ήταν κόρη του Μεγάλου Δούκα της Βάδης και με τον γάμο της έγινε δούκισσα του Χάμιλτον.
Βιογραφία
Αυτή και ο σύζυγός της συνόδευσαν τον Ναπολέοντα Γ΄ κατά την επίσημη είσοδό του στο Παρίσι το 1852. Ο αυτοκράτορας των Γάλλων την επισκέφθηκε το 1860 στο Μπάντεν, σε ένα δημοφιλές θερινό θέρετρο για την ανώτερη τάξη του Παρισιού. Επίσης η Μαρία Αμαλία συνόδευσε τον αυτοκράτορα το 1855 σε μία εορτή προς τιμή του Βίκτωρα Εμμανουήλ Β΄ της Σαρδηνίας και στη βάπτιση του Ναπολέοντα, Αυτοκρατορικού Πρίγκιπα, το 1856. Η αυτοκράτειρα Ευγενία, που ήταν φίλη της, έμενε συχνά σε αυτήν, όταν επισκεπτόταν το Μπάντεν ή τη Σκωτία. Η Ευγενία έκανε πολλούς να θυμώσουν, καθώς επέμενε η Μαρία Αμαλία να προηγείται και να κάθεται με την Αυτοκρατορική Οικογένεια. Το 1860 η εξουθενωμένη Ευγενία ήθελε να αφήσει τη Γαλλία, αλλά βρήκε ότι οι προορισμοί στην ηπειρωτική Ευρώπη ήταν περιορισμένοι λόγω πολιτικών ζητημάτων· τότε η Μαρία Αμαλία έδειξε συμπάθεια στην κατάστασή της και της πρόσφερε με επιτυχία διαμονή στο σπίτι του συζύγου της στη Σκωτία.
Μάικ Πενς
Ο Μάικλ Ρίτσαρντ Πενς (αγγλ. Michael "Mike" Richard Pence, 7 Ιουνίου 1959), είναι Αμερικανός πολιτικός και δικηγόρος, ο οποίος υπηρέτησε ως 48ος Αντιπρόεδρος των Ηνωμένων Πολιτειών από το 2017 μέχρι το 2021. Είναι μέλος του Ρεπουμπλικανικού Κόμματος.
Παχυκάλαμος Άρτας
Ιστορία
Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 350 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Ο Παχυκάλαμος αποτελούσε μέρος του τμήματος Ποταμιάς.
Η οριστική απελευθέρωση του Παχυκαλάμου έλαβε χώρα το διάστημα ανάμεσα στις 6 και 9 Οκτωβρίου 1912, όπου τα πρώτα ελληνικά τάγματα, πέρασαν τη γέφυρα της Άρτας και στις 2 το μεσημέρι απώθησαν τους Τούρκους και εδραιώθηκαν στους Κωστακιούς και την περιοχή Μαρατιού. Τις επόμενες 2 ημέρες, ο ελληνικός στρατός κατέλαβε και οχύρωσε τα γύρω χωριά Πλησιούς, Ρόκκα, Χαλκιάδες. Το 1910, η Μητρόπολη Νικοπόλεως και Πρεβέζης δημοσιοποιεί τα στοιχεία της απογραφής που πραγματοποίησε το ίδιο έτος σε όλη την εκκλησιαστική περιφέρεια και μας πληροφορεί ότι ο Παχυκάλαμος υπαγόταν στο τμήμα Λούρου και στο χωριό κατοικούσαν 328 άτομα.
Πόλα Νέγκρι
Βιογραφία
Έπειτα επέστρεψε στην Ευρώπη, αποδεχόμενη την πρόσκληση Βίλι Φορστ για να συνεργαστεί με την UFA. Η πιο διάσημη ταινίας ήταν η Mazurka (1935), στην οποία προσκλήθηκε να παίξει προσωπικά από τον Χίτλερ, η οποία κρίθηκε «καλλιτεχνικά πολύτιμη» (künstlerisch wertvoll) από το ναζιστικό Reichsfilmkammer. Η ταινία έγινε πολύ δημοφιλής στη Γερμανία και ήταν μια από τις αγαπημένες ταινίες του Χίτλερ. Δύο χρόνια αργότερα η ταινία ξαναγυρίστηκε στις ΗΠΑ με τον τίτλο Confession. Η Νέγκρι διέμενε στη Γαλλία όσο εργαζόταν για την UFA, μέχρι τη Γερμανική εισβολή στη χώρα, οπότε και επέστρεψε στις ΗΠΑ. Εκεί αντιμετώπισε σημαντικές δυσκολίες λόγω της φημολογούμενης στενής σχέσης με τον Χίτλερ. Το 1943 συμμετείχε στο επιτυχημένο Hi Diddle Diddle και ακολούθησε μια περιοδεία βοντβίλ. Το 1948 την προσέγγισε ο Μπίλι Γουάιλντερ για να παίξει το ρόλο της Νόρμα Ντέσμοντ στην ταινία Η Λεωφόρος της Δύσης, αλλά τον αρνήθηκε επειδή δεν θεωρούσε το σενάριο έτοιμο και ότι ο Μοντγκόμερι Κλιφτ δεν ήταν σωστή επιλογή (στο ρόλο τελικά έπαιξε ο Γουίλιαμ Χόλντεν). Τελικά την Νόρμα Ντέσμοντ υποδύθηκε η Γκλόρια Σουάνσον.
Πιονγιάνγκ (αποσαφήνιση)
Ο όρος Πιονγιάνγκ δεν θα πρέπει να συγχέεται με:
Νινγκμπό
Η Νινγκμπό (κινεζικά: 宁波, πινγίν: Níngbō) είναι πόλη-λιμάνι της επαρχίας Τσετσιάνγκ, στην ανατολική Κίνα. Η υποεπαρχιακού επιπέδου πόλη αριθμεί 7.605.689 κατοίκους, από τους οποίους 3,5 εκατομμύρια κατοικούν στον αστικό ιστό της Νινγκμπό. Βρίσκεται στο νότιο άκρο του κόλπου του Χανγκτσόου, στην Ανατολική Σινική Θάλασσα. Το λιμάνι της Νινγκμπό, το οποίο εκτείνεται σε πολλές τοποθεσίες, είναι ανάμεσα στα πιο πολυάσχολα του κόσμου και το μεγαλύτερο στην Κίνα όσον αφορά τον όγκο εμπορευμάτων.
Βούλευμα
Κατά των βουλευμάτων επιτρέπεται η άσκηση ενδίκων μέσων. Κατά του βουλεύματος του Συμβουλίου Πλημμελειοδικών μπορεί να ασκηθεί έφεση ενώπιον του Συμβουλίου Εφετών ή αναίρεση ενώπιον του Αρείου Πάγου. Κατά των βουλευμάτων του Συμβουλίου Εφετών μπορεί να ασκηθεί αναίρεση ενώπιον του Αρείου Πάγου, ο οποίος αποφασίζει και αυτός σε συμβούλιο. Επειδή όμως το Δικαστικό Συμβούλιο αποφασίζει συνήθως για διαδικαστικά ζητήματα ή για την παραπομπή της υπόθεσης σε δικαστήριο (δε δικάζει δηλαδή το ίδιο την υπόθεση), τα ένδικα μέσα είναι περιορισμένα, για να μην επιμηκύνεται υπέρμετρα η προδικασία. Τα βουλεύματα που επιλύουν διαφορές που ανακύπτουν κατά την ανάκριση ονομάζονται παρεμπίπτοντα και κατά αυτών δεν χωρεί έφεση ή αναίρεση. Κατά των οριστικών βουλευμάτων του Συμβουλίου Πλημμελειοδικών που αποφασίζουν την παραπομπή του κατηγορουμένου σε δίκη ή όχι μπορεί να ασκηθεί έφεση μόνο αν αφορούν κακούργημα. Έφεση μπορεί να ασκήσει ο κατηγορούμενος, ο εισαγγελέας ή ο πολιτικώς ενάγων (το θύμα του εγκλήματος). Το ίδιο ισχύει και για την αναίρεση κατά βουλευμάτων, μόνο που αυτήν μπορούν να την ασκήσουν μόνο ο κατηγορούμενος ή ο εισαγγελέας.
Αδράστεια (νύμφη)
Κατηγορία:Νύμφες της ελληνικής μυθολογίας
Ανακύκλωση υφασμάτων
Χημική μέθοδος
Σε αντίθεση με τη μηχανική μέθοδο ανακύκλωσης, η χημική ανακύκλωση παράγει ίνες υψηλής ποιότητας, παρόμοιες με τις αρχικές ίνες που χρησιμοποιήθηκαν. Επομένως, δε χρειάζονται νέες ίνες για την υποστήριξη του προϊόντος της χημικής διαδικασίας. Διαφορετικές χημικές ουσίες και διεργασίες χρησιμοποιούνται για άλλα υλικά, όπως νάιλον και ίνες, με βάση την κυτταρίνη, αλλά η συνολική δομή της διαδικασίας είναι η ίδια.
Περιβαλλοντική επίπτωση
Υπάρχουν μερικές περιπτώσεις, υπό τις οποίες η ανακύκλωση και η επαναχρησιμοποίηση ενδέχεται να είναι λιγότερο αποτελεσματικές. Για παράδειγμα, όσον αφορά την ανακύκλωση, τα οφέλη μπορεί να αντισταθμιστούν εάν τα ποσοστά αντικατάστασης είναι σχετικά χαμηλά, εάν η ανακύκλωση ενεργοποιείται από ορυκτά καύσιμα ή εάν οι διαδικασίες παραγωγής που αποφεύγονται είναι καθαρές. Επίσης, όσον αφορά την επαναχρησιμοποίηση, ο περιβαλλοντικός αντίκτυπος της μεταφοράς μπορεί να ξεπεράσει τα πλεονεκτήματα της αποφευχθείσας κατασκευής, εκτός εάν η διάρκεια χρήσης του επαναχρησιμοποιούμενου είδους παραταθεί σημαντικά. Αυτές οι περιστάσεις θα πρέπει να λαμβάνονται υπόψη κατά την υποστήριξη, τον σχεδιασμό και την εφαρμογή νέων διαδικασιών ανακύκλωσης και επαναχρησιμοποίησης κλωστοϋφαντουργικών προϊόντων.
Where Are Your Keys?
Η τεχνική έχει χρησιμοποιηθεί στη διδασκαλία των Alutiiq, Chinuk Wawa, Konkow, Kutenai, Mohawk, Ναβάχο, O'odham, Σκουάμις, Unaguax, Γαλλικών, Λατινικών, Κορεατικών, Τουρκικών και της Chickasaw σε δομές παρακίνησης για οικογένειες.
Σύμφωνα με το δημιουργό της τεχνικής Έβαν Γκάρντνερ, το Where Are Your Keys? βασίζεται εν μέρει στην τεχνική της "Συνολικής Φυσικής Ανταπόκρισης".
Κατάλογος λιμνών στη Κορέα
Οι περισσότερες από τις λίμνες της Κορέας είναι τεχνητοί ταμιευτήρες, λόγω της τραχιάς τοπογραφίας της περιοχής. Οι φυσικές λίμνες περιλαμβάνουν της λίμνες κρατήρα στο Μπέκντουσαν και το Χάλλασαν, τον υγρότοπο Ούπο και διάφορες λιμνοθάλασσες κατά μήκος της ακτής της Θάλασσας της Ιαπωνίας (Ανατολική Θάλασσα).
Σπύρος Μουστάκας
Βιογραφικές πληροφορίες
Στη συνέχεια υπηρέτησε ως δάσκαλος σε τέσσερα χωριά της Σαμοθράκης και σε πέντε χωριά της Λήμνου. Επίσης, υπηρέτησε στην Αλεξανδρούπολη, στο Γραφείο της Επιθεώρησης Δημοτικών Σχολείων.
Αδράστεια (πηγή)
Βιβλιογραφία
Κατηγορία:Ιστορική γεωγραφία Κατηγορία:Ιστορία της Κορινθίας Κατηγορία:Πηγές της Ελλάδας
Ζάνα Μαριάνοβιτς
Εξωτερικοί σύνδεσμοι
Κατηγορία:Βόσνιοι καλλιτέχνες
Εδουάρδος Ε΄ της Αγγλίας
Πρώτα χρόνια
Η προσεκτική επιμέλεια του μικρού Εδουάρδου άρχισε να αποδίδει καρπούς, ο Ιταλός παρατηρητής Ντομινίκ Μανσίνι αναφέρει :
Ο Εδουάρδος Δ΄ σχεδίαζε επιβλητικό γάμο για τον μεγαλύτερο γιο του, συμμάχησε με τον Φραγκίσκο Β΄ της Βρετάνης με στόχο να παντρέψει τον μικρό Εδουάρδο με την τετράχρονη κόρη του Άννα της Βρετάνης όταν έφταναν στην ενηλικίωση. Τα σχέδια τους ήταν να παραδώσουν τη Βρετάνη στον δεύτερο γιο τους ενώ ο πρώτος γιος τους θα έπαιρνε τον τίτλο του πρίγκιπα της Ουαλίας, τα σχέδια δεν πραγματοποιήθηκαν ποτέ.
Οέλ Α΄ της Βρετάνης
Πηγές
Κατηγορία:Δούκες της Βρετάνης Κατηγορία:Κόμητες της Νάντης
Το δράμα μιας αμαρτωλής (ταινία του 1939)
Κάστινγκ
Πρώτη επιλογή για το ρόλο του Κλεμ Σπέντερ ήταν ο Χάμφρεϊ Μπόγκαρτ, ο οποίος απολύθηκε μετά από δυο μέρες γυρισμάτων καθώς ο Τζακ Γουόρνερ πίστευε ότι δεν έμοιαζε ούτε ηρωικός αλλά ούτε και ρομαντικός. Η Ντέιβις τότε παρακάλεσε τον Χαλ Ουόλις να προσλάβει τον Τζορτζ Μπρεντ που δέχτηκε το ρόλο παρά το γεγονός ότι ήταν μικρός.
Δημήτριος Ν. Γαλάνης
Βιογραφία
Πέθανε στις 4 Μαΐου 1973, έπειτα από συμφόρηση, λόγω έντασης που προκλήθηκε στη διάρκεια συνεδρίασης με χουντικούς, για οικονομικά θέματα. Κηδεύτηκε με τιμές υπουργού εν ενεργεία από το Πρώτο Νεκροταφείο Αθηνών.
Κοτρώνα Ηλείας
Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 14η Μαρτίου 1971 και υπήχθη στην τότε Κοινότητα Αγραπιδοχωρίου. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του δημοτικού διαμερίσματος Αγραπιδοχωρίου του Δήμου Πηνείας. Σήμερα αποτελεί οικισμό της Τοπικής Κοινότητας Αγραπιδοχωρίου του «καλλικρατικού» δήμου Ήλιδας.
Κιτζόνγκ-ντονγκ
Ιστός σημαίας
Η κυβέρνηση της Βόρειας Κορέας απάντησε κατασκευάζοντας έναν ακόμη ψηλότερο, τον ιστό σημαίας Πανμουτζόμ, στα 160 μέτρα (525 πόδια) με μια σημαία 270 κιλών (595 λίβρες) της Βόρειας Κορέας στο Κιτζονγκ-ντογκ, 1,2 χιλιόμετρα (0,7 μίλια) κατά μήκος της γραμμής οριοθέτησης από τη Νότια Κορέα (37°56′42,99″N 126°39′18,78″E), σε αυτό που ορισμένοι αποκαλούν «πόλεμο με ιστούς σημαίας». Για πάνω από μια δεκαετία, το κοντάρι σημαίας ήταν το ψηλότερο υποστηριζόμενο κοντάρι σημαίας στον κόσμο. Το 2010, το κοντάρι της σημαίας έγινε το δεύτερο ψηλότερο κοντάρι σημαίας στον κόσμο εκείνη την εποχή, μετά την Πλατεία Εθνικής Σημαίας, στο Μπακού, του Αζερμπαϊτζάν, στα 162 μέτρα (531 πόδια). Πλέον είναι ο πέμπτος ψηλότερος υποστηριζόμενος ιστός σημαίας στον κόσμο.
Βασίλης Μανωλάκης
Ο Βασίλης Μανωλάκης (1889-1966) ήταν αρχιτέκτονας που ανέλαβε την ανέγερση μονοκατοικιών και πολυκατοικιών της Αθηναϊκής πρωτεύουσας από την περίοδο του μεσοπολέμου και έπειτα. Είχε σπουδάσει αρχιτέκτων μηχανικός στην πολυτεχνική σχολή του Μονάχου. Υπάρχουν πάνω από 20 κτίρια τα οποία είχε σχεδιάσει κυρίως στην μεσοπολεμική και μεταπολεμική περίοδο. Ως αρχιτέκτονας ακολούθησε τα ρεύματα της εποχής του χωρίς να επιμείνει σε αυστηρά εκλεκτικιστικά πλαίσια, τα έργα του επηρεάστηκαν από το λεγόμενο μοντέρνο κίνημα της αρχιτεκτονικής του 30.
Αλάν Τζαγκόεφ
Διεθνής καριέρα
Μετά από εντυπωσιακές εμφανίσεις με την ΤΣΣΚΑ Μόσχας, ο Τζαγκόεφ έλαβε πρόσκληση από την εθνική Ρωσίας και έκανε το ντεμπούτο του στις 11 Οκτωβρίου 2008, σε αγώνα για τα προκριματικά του Mundial 2010 απέναντι στην εθνική Γερμανίας. Ο Αλάν μπήκε στον αγώνα ως αλλαγή, σε ηλικία 18 ετών και 116 ημερών, κάτι που τον έκανε τον πιο νεαρό παίκτη της εθνικής Ρωσίας και τον δεύτερο πιο νεαρό γενικώς μετά τον συμπαίκτη του, Ίγκορ Ακινφέεφ. Ο Τζαγκόεφ παρολίγο να δώσει στην εθνική Ρωσίας τον ένα πόντο, αλλά όταν πήγε να πλασάρει τον Ρενέ Άντλερ, έστειλε την μπάλα στο δοκάρι.
Αντώνης Σουπιός
Βιογραφικά στοιχεία
Ο Αντώνης Σουπιός γεννήθηκε στο Μούδρο της Λήμνου το 1921. Έμαθε τα πρώτα γράμματα στο δημοτικό σχολείο του χωριού του και στο Γυμνάσιο Λήμνου, το οποίο αναγκάστηκε να διακόψει στην Δ΄ τάξη για οικονομικούς λόγους. Από την ηλικία αυτή ρίχτηκε στη βιοπάλη.
Ουμπέρτο Τζορντάνο
Ο Τζορντάνο γεννήθηκε στην πόλη Φότζα της Απουλίας. Καταγόταν από αστική οικογένεια. Ο πατέρας του ήταν φαρμακοποιός και καταγόταν από το Λέτσε, ενώ η μητέρα του καταγόταν από τη Νάπολη. Στην αρχή οι γονείς του αντετίθεντο στην επιθυμία του να ασχοληθεί με τη μουσική. Ωστόσο, μετά από δύο χρόνια βασικών σπουδών στη Φότζα, κέρδισε σε ηλικία δεκατεσσάρων ετών υποτροφία για σπουδές στο Ωδείο του Σαν Πιέτρο α Μαϊέλα, στη Νάπολη, όπου και φοίτησε υπό τον Πάολο Σερράο.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες όπερας Κατηγορία:Συνθέτες του Ρομαντισμού Κατηγορία:Κλασικοί συνθέτες του 20ού αιώνα
Γιούλιους Φόκε
Βιογραφία
Ο Γιούλιους Φόκε γεννήθηκε στις 29 Ιουνίου 1872 στη Βρέμη και ήταν γιος του ιατρού και βοτανολόγου Βίλχελμ Όλμπερς Φόκε, και ανεψιός του ιδρυτή του «Μουσείου Φόκε» στη Βρέμη, Γιόχαν Φόκε. Έμαθε το επάγγελμα του εμπόρου στη Βρέμη, εργαζόμενος στην εταιρεία «Αρενς, Χέλμερς & Σια» (Arens, Hellmers & Co.) και αργότερα μετακόμισε για 20 χρόνια στην Κίνα, όπου εργάστηκε για την εταιρεία «Λάουτς & Χέσλοοπ» (Lauts & Haesloop). Πριν ξεκινήσει ο Α΄ Παγκόσμιος Πόλεμος γύρισε πίσω στη Βρέμη. Εκεί, ήταν αρχιλογιστής της Κεντρικής Μονάδας του Ερυθρού Σταυρού. Μέσω της θέσης του εκεί, ο Φόκε ασχολήθηκε με το Υπουργείο Ναυτιλίας. Μετά το 1919, εργάστηκε στην εταιρεία «Κολόνιαλ και Χάντελς ΑΕ» (Kolonial und Handels AG) ως εμπορικός διευθυντής και εκείνη την περίοδο αγόρασε την εταιρεία «Κόλενιμπορτε Σ. ντε Γιόνγκε» (Kohlenimporte S. de Jonge).
Λεωνίδας Βελιαρούτης
Βιογραφικές πληροφορίες
Ο Λεωνίδας Βελιαρούτης γεννήθηκε στο Γραμμένο Ιωαννίνων το 1916. Σπούδασε στο "Πεντατάξιο Διδασκαλείο Ιωαννίνων" και υπηρέτησε ως δάσκαλος σε σχολεία της Λήμνου και της Αθήνας. Παράλληλα συνέχισε τις σπουδές του στην Πάντειο, στη Νομική και στη Φιλοσοφική Σχολή του Πανεπιστημίου Αθηνών.
Α1 Εθνική υδατοσφαίρισης ανδρών 2013–14
Αποτελέσματα
** Το Αργοστόλι δεν μετέβη στη Χίο για τον αγώνα με την τοπική ομάδα και μηδενίστηκε, ενώ του αφαιρέθηκε κι ένας βαθμός.
Ματ Ντέιμον
Πολιτικές απόψεις
Στις 10 Σεπτεμβρίου του 2008, ένα βίντεο κυκλοφόρησε στο YouTube από το Associated Press στο οποίο ο Ντέιμον σχολίασε στην Ρεπουμπλικανική Αντιπρόεδρο υποψήφια Σάρα Πέιλιν, την οποία είδε ανέτοιμη να οδηγήσει τη χώρα σε περίπτωση που ο Τζον Μακέιν δεν τα κατάφερνε με την πρώτη του θητεία. Ο Ντέιμον αναφέρθηκε στην Πέιλιν ως μία "...κακή ταινία Disney... 'είμαι απλά μία μαμά του χόκεϊ από την Αλάσκα εδώ για να αναλάβω τον Λευκό Οίκο,'" και πρόσθεσε, "Είναι παράλογο ... πρέπει να ξέρω αν πραγματικά σκέφτεται τους δεινόσαυρους που ήταν εδώ 4.000 χρόνια πριν. Επειδή πρόκειται να έχει τους πυρηνικούς κωδικούς." Το 2012 αυτός, ο Άφλεκ, και ο Τζον Κραζίνσκι διοργάνωσαν έναν Δημοκρατικό έρανο για την υποψήφια της Γερουσίας Ελίζαμπεθ Γουόρεν.
Διαφήμιση
Τον Ιανουάριο του 2012 ανακοινώθηκε ότι ο Ντέιμον είχε υπογράψει μία πολυετή συμφωνία για να είναι η φωνή των διαφημίσεων της TD Ameritrade, αντικαθιστώντας τον Σαμ Γουότερστον ως εκπρόσωπο της έκπτωσης μεσιτείας. Ο Ντέιμον δώρισε όλες τος αμοιβές από τις διαφημίσεις σε φιλανθρωπίες.
Ατσιπόπουλο
Σύγχρονη ιστορία
Ιστορικά το χωριό συμμετείχε σε πολλές επαναστάσεις, όμως το 1866 κατεστράφη. Στον 20ό αιώνα, συμμετείχε και στην αντίσταση κατά της Ναζιστικής Γερμανίας.
Πριγκίπισσα Αλίκη του Μπάττενμπεργκ
Επιστροφή στην Ελλάδα
Η οικογένεια Κοέν, εβραϊκής καταγωγής, είχε σχέσεις με τη βασιλική οικογένεια και μάλιστα ένα μέλος της, ο Χαϊμακί, είχε εκλεγεί και βουλευτής. Τα παιδιά του αναγκάστηκαν με τον φόβο της σύλληψης να εγκατασταθούν στην Αθήνα. Μετά από μεσολάβηση της συζύγου του πρώην πρωθυπουργού Θεμιστοκλή Σοφούλη, και της Δεληγιάννη, η Ραχήλ Κοέν και η κόρη της Τίλδη, εγκαταστάθηκαν στο σπίτι της Αλίκης, χωρίς να βγαίνουν από αυτό. Τα άλλα μέλη της οικογένειας κατόρθωσαν να δραπετεύσουν. Η ίδια η Αλίκη δεν αναφέρθηκε ποτέ γι' αυτό το γεγονός το οποίο μαθεύτηκε μετά τον θάνατό της. Στο διάστημα 1943-1944 απεβίωσαν ο σύζυγος της κόρης της Σοφίας, Χριστόφορος της Έσσης, καθώς και ο σύζυγός της, Ανδρέας, θάνατο που έμαθε καθυστερημένα.
Lancia Beta
Το Lancia Beta ήταν ένα μεσαίο αυτοκίνητο, που παρήχθη από την ιταλική αυτοκινητοβιομηχανία Lancia, από τον Νοέμβριο του 1972 έως τον Δεκέμβριο του 1984. Αντικατέστησε το Lancia Fulvia και τοποθετήθηκε σε ελαφρώς πολυτελέστερη κατηγορία, με αποτέλεσμα να αναφέρεται ως μοντέλο της μεσαίας κατηγορίας D, αλλά και ως compact πολυτελές αυτοκίνητο. Αντικαταστάθηκε τον Νοέμβριο του 1982 από το Lancia Prisma.
Κοιλοφυσίδες
μικρογραφία|195x195εσ|[[Απολίθωμα κοιλόφυσης]] Οι κοιλοφυσίδες είναι οικογένεια πρωτόγονων σαρκοφάγων θηριόποδων δεινοσαύρων. Τα περισσότερα είδη ήταν σχετικά μικρά σε μέγεθος. Η οικογένεια άνθισε στην ύστερη Τριαδική με πρώιμη Κρητιδική περίοδο και απολιθώματα έχουν βρεθεί σε αρκετές ηπείρους. Πολλά είδη κοιλοφυσίδων χαρακτηρίζονται από μεγάλα σε μήκος κρανία και ελαφρείς σκελετούς φτιαγμένους για την ανάπτυξη υψηλών ταχυτήτων. Οι κοιλοφυσίδες αναγνωρίστηκαν ως μια από τις τέσσερις βασικές οικογένειες θηριόποδων από τον Πολ Σερένο το 1998 με βάση τα χαρακτηριστικά των ειδών Coelophysis bauri και Procompsognathus triassicus.
Χόρχε Βαλντάνο
Τίτλοι και διακρίσεις
Ατομικές διακρίσεις
Ποιος σε είδε, ποιος σε βλέπει και σκιά αυτού που ήσουν
Ποιος σε είδε, ποιος σε βλέπει και σκιά του εαυτού που ήσουν  είναι θεατρικό έργο του Μιγκέλ Ερνάντεθ   γραμμένο το  1933, που εκδόθηκε το επόμενο έτος στο περιοδικό Cruz y Raya που διηύθυνε ο Χοσέ Μπεργαμίν. Σε αυτό, ο Ισπανός ποιητής και δραματουργός, επιχειρεί να συνθέσει ένα  θρησκευτικό θεατρικό έργο κατ’ εικόνα και καθ’ ομοίωση εκείνων που έγραψε ο Καλδερόν δε Λα Μπάρκα τον 17ο αιώνα.
Κόρινθος (μυθολογία)
Άλλοι χαρακτήρες
2.Ένας άλλος Κόρινθος ήταν βασιλιάς της Ιταλίας και πατέρας του Ιασίωνα από την γυναίκα του, την Πλειάδα Ηλέκτρα.
Φρανσουά-Νοέλ Μπαμπέφ
Βιογραφία
Εξ αυτών των δράσεων τελικά θεωρήθηκε και η οργάνωσή του ως συνωμοτική, με κίνδυνο να εξεγερθεί και ο στρατός κατά της κυβέρνησης. Συνελήφθη μαζί με άλλους επαναστάτες συνεργάτες του και, μετά από μια δίμηνη δίκη που ξεκίνησε στις 20 Φεβρουαρίου του 1797, στις 26 Απριλίου καταδικάστηκε σε θάνατο δι' αποκεφαλισμού, χωρίς δικαίωμα έφεσης. Ίδια θανατική ποινή επιβλήθηκε και σε έναν ακόμη συνεργάτη του, ο οποίος και καρατομήθηκε την επόμενη ημέρα (27 Απριλίου 1797).
Κίονας
Ο κίονας ή κίων είναι κυκλικής διατομής, ορθό στοιχείο, μονολιθικό ή αποτελούμενο από τμήματα λίθου σε σχήμα κυλινδρικών τυμπάνων και χρησιμοποιείται στην αρχιτεκτονική και εν γένει στην οικοδομία (οικοδομική) ως υποστύλωμα. Συνήθως, αποτελείται από τη βάση, τον κορμό και το κιονόκρανο (στην ιωνική αρχιτεκτονική), ενώ η βάση απουσιάζει από τους δωρικούς κίονες.
Περσικοί
Μερικοί από τους πιο περίτεχνους κίονες στον αρχαίο κόσμο ήταν εκείνοι των Περσών, ιδιαίτερα οι μαζικές πέτρινες κιονοστοιχίες που στήθηκαν στην Περσέπολη. Περιείχαν κιονόκρανα διπλού ταύρου στις κορυφές τους. Η αίθουσα εκατοντάδων κιόνων στο Apadana της Περσέπολης, με διάσταση 70 × 70 μέτρων, χτίστηκε από τον βασιλιά Αχαιμενίδου Δαρείο Α' (524-486 π.Χ.). Πολλοί από τους αρχαίους περσικούς κίονες στέκονται ακόμη, μερικοί από τους οποίους έχουν πάνω από 30 μέτρα ύψος. Υψηλοί κίονες με κιονόκρανα κεφαλιού του ταύρου χρησιμοποιήθηκαν για προπύλαια και για να στηρίξουν τις στέγες του υποσυστήματος, εν μέρει εμπνευσμένες από το αντίστοιχο αρχαίο αιγυπτιακό. Δεδομένου ότι οι κίονες έφεραν ξύλινη προσθήκη και όχι από πέτρα, θα μπορούσαν να είναι πιο ψηλά, πιο λεπτά και πιο διευρυμένα στον χώρο από τα αιγυπτιακά.
Ψηφοφορία
Αρχαία εποχή
Ο τρόπος της ψηφοφορίας ποίκιλε ανέκαθεν από τους διάφορους λαούς κατά εποχές. Στην αρχαία Ελλάδα, στην ομηρική εποχή αναφέρονται ψηφοφορίες που γίνονταν φανερά δια βοής, από συγκεντρωμένους επί τούτου βασιλείς, ή πολίτες, ακόμη και στρατιώτες.
Στην αρχαία Σπάρτη η ψηφοφορία γίνονταν φανερά δια βοής. Αντίθετα στην αρχαία Αθήνα που έχαιρε δημοκρατίας η ψηφοφορία γινόταν άλλοτε φανερά και άλλοτε μυστική. Η μεν φανερή γινόταν με χειρονομία, δηλαδή δια της ανάτασης του χεριού, η οποία ήταν και η πλέον συνήθης. Στη ψηφοφορία αυτή ο κήρυκας καλούσε πρώτα τους μετέχοντες στη συνέλευση που παραδέχονταν την πρόταση ή για ν΄ αποκρούσουν αυτήν να υψώσουν το χέρι, έπειτα τους αποκρούοντες να πράξουν το ίδιο. Αν ο αριθμός ήταν αμφίβολος τότε επακολουθούσε η λεγόμενη διαχειροτονία, όπου επαναλαμβάνονταν τα ίδια καταμετρώντας τα ανυψωμένα χέρια κάθε φορά.
Διακρίσεις
Ανάλογα με τα κριτήρια και τον τρόπο διεξαγωγής της (πολιτικής) ψηφοφορίας αυτή μπορεί να διακριθεί στις ακόλουθες περιπτώσεις:
Έναρξη ψηφοφορίας
Στη συνέχεια με την παραλαβή των παραπάνω και μετά την εγκατάστασή τους φροντίζουν για την τακτοποίηση των θέσεων των ιδίων, των εκλογικών αντιπροσώπων, των ψηφοδελτίων, ελέγχουν τις κάλπες και τις σφραγίζουν και τοποθετούν τα διαχωρίσματα (παραβάν). Μετά την ολοκλήρωση όλων των παραπάνω ορίζονται οι γραμματείς (κάθε επιτροπής) και συντάσσουν σχετικό πρακτικό παραλαβής που υπογράφουν όλα τα μέλη.
Μετά την υπογραφή του πρωτοκόλλου ο πρόεδρος της κάθε εφορευτικής επιτροπής με την έλευση του προσδιορισθέντος χρόνου έναρξης της ψηφοφορίας, ανοίγει τη θύρα του εκλογικού καταστήματος και κηρύσσει την έναρξη.
Προσέλευση ψηφοφόρων
Με την έναρξη της ψηφοφορίας προσέρχονται οι ψηφοφόροι (εκλογείς) στο εκλογικό κατάστημα ένας - ένας ή σε μικρές ολιγάριθμες ομάδες, όπως ειδικότερα ορίζει η εφορευτική επιτροπή, η οποία και προβαίνει στην αναγνώριση αυτών και την επαλήθευση της εγγραφής τους στον εκλογικό κατάλογο.
Η αναγνώριση των εκλογέων για την άσκηση του εκλογικού τους δικαιώματος γίνεται με βάση την αστυνομική ταυτότητα, ή το διαβατήριο (ανεξάρτητα ισχύος του), ή το ατομικό βιβλιάριο υγείας, ή το δίπλωμα οδήγησης, ή το ναυτικό φυλλάδιο (των ναυτικών) ή οποιοδήποτε άλλο επίσημο έγγραφο που να πιστοποιεί τον φέροντα. Κατά τον έλεγχο της αναγνώρισης των εκλογέων είναι πιθανόν να διαπιστωθούν κάποιες ασυμφωνίες με τα φερόμενα στοιχεία αυτών στους εκλογικούς καταλόγους οπότε οι εκλογείς θα πρέπει να προσκομίσουν βεβαίωση ταυτοπροσωπίας από οικείο δήμαρχο ή πρόεδρο κοινότητας.
Οι Δρόμοι της Φωτιάς
Οι Δρόμοι της Φωτιάς (αγγλ. Chariots of Fire), είναι μία κινηματογραφική ταινία βρετανικής παραγωγής του 1981, διάρκειας 123 λεπτών σε σκηνοθεσία Χιου Χάντσον. Αναφέρεται στην αληθινή ιστορία δύο Βρετανών ερασιτεχνών δρομέων οι οποίοι, καθένας για δικούς του λόγους, έβαλαν στόχο να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι, που πραγματοποιήθηκαν στο στάδιο Κολόμπ.
Το Μαγικό Ταξίδι
Παραγωγή και κυκλοφορία
Η ταινία κυκλοφόρησε στη Γερμανία το 1992, τη χρονιά όπου η Αμερική γιόρταζε την 500ή επέτειο του διάσημου ταξιδιού του Χριστόφορου Κολόμβου. Άλλες ταινίες που κυκλοφόρησαν κατά η διάρκεια της περιόδου αυτής συμπεριλαμβάνουν το 1492: Χριστόφορος Κολόμβος, το Carry On Columbus και το Christopher Columbus: The Discovery. Αυτή την περίοδο, η ταινία ήταν η πιο ακριβή παραγωγή κινουμένων σχεδίων στη Γερμανία, με ακαθάριστα έσοδα ύψους 14.5 εκατομμυρίων δολαρίων. Κατά τη διάρκεια της κυκλοφορίας της σε κινηματογράφους, ο σκηνοθέτης και παραγωγός Michael Schoemann ανέφερε ότι η ταινία επρόκειτο να μιλάει για την ανακάλυψη της Αμερικής "από μια σατιρικότερη ματιά με σκοπό να διαφοροποιήσουμε καθαρά τους εαυτούς μας από τις υψηλόφρων απόψεις της ιστορίας ώστε να παρουσιάσουμε τον Κολόμβο ως έναν αγαπητό, γοητευτικό and σαστισμένο φιλόλογο". O Phil Nibbelink ήταν ο σκηνοθέτης για τα κινούμενα σχέδια, ενώ οι Αμερικάνοι animators Stanley Green, Kevin Richardson, Rick Morrison και George Singer, ο Έλληνας παραγωγός κινουμένων σχεδίων Γιάννης Γεωργαρίου κι άλλοι συνέφεραν στο τμήμα κινουμένων σχεδίων. Η παραγωγή διήρκεσε για τρία χρόνια.
Γκόριεβατς
Το Γκόριεβατς (σερβικά κυριλλικά: Горјевац) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό κατώτερο ή ίσο των 10 κατοίκων.
Ήθαν Χοκ
Ο Ήθαν Χοκ (Ethan Green Hawke, 6 Νοεμβρίου 1970) είναι Αμερικανός ηθοποιός και σκηνοθέτης, 4 φορές υποψήφιος για βραβείο Όσκαρ.
ΡΚΝ Μαγιόρκα
Ιστορία
Το 2002-03, με προπονητή τον Γκρεγκόριο Μανθάνο, η ομάδα τερμάτισε ένατη στο πρωτάθλημα, αλλά κέρδισε το πρώτο Κύπελλο Ισπανίας στην ιστορία της, πέντε χρόνια μετά την τελευταία παρουσία της στον τελικό, νικώντας τη Ρεκρεατίβο Ουέλβα με 3-0 μπροστά σε 35000 κόσμο στο Στάδιο Μαρτίνεθ Βαλέρο του Έλτσε.
Στις 22 Ιουλίου 2008, ανακοινώθηκε ότι το 96% των μετοχών της Μαγιόρκα είχαν αγοραστεί για ποσό άνω των € 50 εκατομμυρίων από τον αμφιλεγόμενο Βρετανό επιχειρηματία Πολ Ντέιβιντσον. Τον Νοέμβριο του ίδιου έτους, αποκαλύφθηκε ότι ο Ντέιβιντσον δεν ήταν σε θέση να ολοκληρώσει τη συμφωνία, λόγω έλλειψης χρημάτων, εγείροντας ερωτήματα ως προς το αν το ενδιαφέρον του ήταν κάτι περισσότερο από μια επίδειξη δημοσιότητας και τίποτα παραπάνω. Στις 15 Ιανουαρίου 2009, ο ισπανός επιχειρηματίας Ματέο Αλεμανύ αγόρασε τον σύλλογο από την οικογένεια Μάρτι-Μινγκάρρο, επιστρέφοντας στον προεδρικό θώκο τρία χρόνια μετά την αναχώρηση του.
Χουχουριστής
Συστηματική ταξινομική
Το είδος περιγράφηκε για πρώτη φορά, το 1758, από τον Λινναίο στη Σουηδία), στο έργο του Systema Naturae με την σημερινή του ονομασία.
Ηθολογία
Λιγότερο ισχυρά γλαυκόμορφα, όπως η κοινή κουκουβάγια και ο νανόμπουφος, συνήθως αδυνατούν να συνυπάρξουν με τους χουχουριστές, διότι οι τελευταίοι αποτελούν δυνητικούς θηρευτές τους. Γι’ αυτό, τα συγκεκριμένα είδη απαντώνται σε διαφορετικά ενδιαιτήματα. Στην Ιρλανδία λ.χ., η απουσία του χουχουριστή επιτρέπει στο νανόμπουφο να γίνει η κυρίαρχη κουκουβάγια. Ομοίως, όταν ο χουχουριστής μετακινείται σε κατοικημένες περιοχές, τείνει να εκτοπίσει την τυτώ, από τις παραδοσιακές θέσεις φωλιάσματος σε κτήρια.
Φωνή
thumb|right|300px| Πορτρέτο ενήλικου χουχουριστή Η φωνή του χουχουριστή ακούγεται πολύ συχνά και είναι από τα πλέον οικεία ακούσματα για τους ανθρώπους, όχι μόνον σε εκείνους που ζουν σε δασικά περιβάλλοντα, αλλά και στους κατοίκους των αστικών περιοχών με αρκετό πράσινο -για να δικαιολογείται η παρουσία του πτηνού-. Φυσικά, όπως συμβαίνει με όλα τα πουλιά, η φωνή του χουχουριστή αρθρώνεται για να καλέσει ή να διεκδικήσει το θηλυκό και για να δηλώσει κυριαρχία στον ζωτικό του χώρο. Ο ιδιαίτερος, «χουχουριστός» και λυπητερός ήχος που αρθρώνει έγινε αιτία για τη δίωξή του, επειδή συνδέθηκε με κακοδαιμονίες και προλήψεις (βλ. Κουλτούρα). Συνήθως, μια υψίσυχνη στριγγή φωνή ακούγεται στην αρχή και, κατόπιν, το αρχικό χουχούρισμα που ακολουθείται από μια μακρόσυρτη νότα που πέφτει σε τόνο. Μετά από μία παύση 4 δευτερολέπτων, ακούγεται ένας απότομος ήχος και μια σειρά από γρήγορες τρεμουλιαστές νότες, που τελειώνουν σε μακρόσυρτη, κατερχόμενη νότα όπως το αρχικό χουχούρισμα.
Θηρευτές
Δανική μελέτη έδειξε ότι η θήρευση από θηλαστικά, ειδικά από κόκκινες αλεπούδες, ήταν μια σημαντική αιτία θνησιμότητας στα νεαρά άτομα, με το 36% να πεθαίνουν στο στάδιο μεταξύ πτέρωσης και ανεξαρτησίας από τους γονείς. Ο κίνδυνος θνησιμότητας αυξάνεται από 14% τον Απρίλιο σε περισσότερο από 58% τον Ιούνιο και, αυτό αποτελεί έναν σημαντικό επιλεκτικό παράγοντα για την αναπαραγωγή νωρίς στους χουχουριστές.
HMS Calliope (1914)
Το HMS Calliope ήταν ελαφρύ καταδρομικό κλάσης C το οποίο ήταν ακόμα υπό κατασκευή όταν ξέσπασε ο Α΄ Παγκόσμιος Πόλεμος. Το Calliope και το αδελφό πλοίο HMS Champion βασίζονταν σχεδιαστικά στα προγενέστερα σκάφη της υποκλάσης Caroline. Πρακτικά αξιοποιήθηκαν για την δοκιμή νέου προωστικού συστήματος, οδηγώντας στην επόμενη υποκλάση Cambrian.
Περικλής Ιωαννίδης
Ο Περικλής Ιωαννίδης (1 Νοεμβρίου 1881 – 7 Φεβρουαρίου 1965) ήταν αντιναύαρχος του Ελληνικού πολεμικού ναυτικού.
Απεβίωσε στην Αθήνα στις 7 Φεβρουαρίου 1965 και ετάφη στο βασιλικό κοιμητήριο στο Τατόι.
883 Ματτεράνια
Η Ματτεράνια (Matterania) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,527. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Άουγκουστ Μάττερ (August Matter), εφευρέτη της φωτογραφικής πλάκας, ιδιαίτερα χρήσιμης στην αστρονομική φωτογράφηση. Η Ματτεράνια ανήκει στην Οικογένεια αστεροειδών της Χλωρίδος.
Emgrand EC7
Ενεργητική και παθητική ασφάλεια
thumb|right|Geely Emgrand EC7-RV hatchback στο Σαλόνι Αυτοκινήτου στο [[Πεκίνο τον Απρίλιο του 2014, αμέσως μετά την αισθητική ανανέωση.]] thumb|right|Το πίσω μέρος του προηγούμενου μοντέλου.
Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) τον Νοέμβριο του 2011, το Emgrand EC7 απέσπασε 4 στα 5 αστέρια στα τεστ πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:
Ως αποτέλεσμα, έγινε το πρώτο στην ιστορία αυτοκίνητο κινεζικής σχεδίασης και κατασκευής, που έλαβε υψηλή βαθμολογία από τον Euro NCAP. Μέσα στο 2010, επίσης, το EC7 απέσπασε 5 στα 5 αστέρια στα αντίστοιχα τεστ του κινεζικού οργανισμού C-NCAP (China New Car Assessment Program) με σκορ 46,8.
Στρατόπεδο εξόντωσης Μπέλζεκ
Η λειτουργία
Τη Διοίκηση του Στρατοπέδου ανέλαβε ο Λοχαγός της Αστυνομίας (Polizeihauptmann) Κρίστιαν Βιρτ (Christian Wirth). Υποδιοικητής ήταν ο Γκότφριντ Σβαρτς (Gottfried Schwarz) και, αν αυτός απουσίαζε, τον αναπλήρωνε ο βοηθός του Βιρτ Γιόζεφ Ομπερχόιζερ (Josef Oberhauser). Επικεφαλής του Τομέα ΙΙ ήταν ο Γιόχαν Νήμαν (Johann Niemann), ο οποίος αργότερα μετατέθηκε στο Ζομπίμπορ. Τους θαλάμους αερίων χειριζόταν ο Λόρεντς Χάκενκολτ (Lorenz Hackenholt), με βοηθούς δύο Ουκρανούς. Τα υπάρχοντα των κρατουμένων, φυσικά, κατάσχονταν και μεταφέρονταν τακτικά στις αποθήκες που διατηρούσε στο Λούμπλιν ο Οντίλο Γκλομπότσνικ. Ο Βιρτ εκτελούσε συνέχεια πειράματα για να βελτιώσει την αποδοτικότητα του Στρατοπέδου. Έτσι, ενώ αρχικά οι θάλαμοι αερίων λειτούργησαν με μονοξείδιο του άνθρακα σε φιάλες, ύστερα από λίγο καιρό δοκίμασε τις αναθυμιάσεις του κινητήρα από ένα σοβιετικό τανκ (ισχύος 250 ίππων), εγκατεστημένου ακριβώς απέξω από τους θαλάμους. Ο Βιρτ ήταν επίσης αυτός που φρόντισε να δίνεται η εντύπωση στους νεοαφιχθέντες ότι είχαν μεταχθεί σε στρατόπεδο εργασίας και όχι εξόντωσης και έδωσε όψη λουτρών στους θαλάμους. Η όλη διαδικασία έπρεπε να γίνεται ταχύτατα και με διασπορά τρόμου στους κρατούμενους, ώστε να παραλύουν οι αντιδράσεις τους και να μη σκέπτωνται τρόπους διαφυγής. Μια ομάδα νέων και δυνατών Εβραίων επιλεγόταν από κάθε μεταγωγή. Αυτοί εκτελούσαν όλες τις βοηθητικές εργασίες (μεταφορά σορών, κατασχεθέντων αγαθών κτλ.) και εκτελούνταν λίγο πριν την άφιξη της επόμενης μεταγωγής.
Πρώτη φάση
Επιστρέφοντας στο Μπέλζεκ ξεκίνησε την αναδιοργάνωση του Στρατοπέδου με ταχύτατο ρυθμό.
Ολυμπιακό Στάδιο Βερολίνου
Εξωτερικοί σύνδεσμοι
Κατηγορία:Στάδια ποδοσφαίρου στη Γερμανία Κατηγορία:Κτίρια και κατασκευές στο Βερολίνο Κατηγορία:Στάδια Παγκοσμίου Κυπέλλου Ποδοσφαίρου 2006 Κατηγορία:Αθλητικές εγκαταστάσεις Θερινών Ολυμπιακών Αγώνων 1936 Κατηγορία:Χέρτα Βερολίνου Κατηγορία:Στάδια Παγκοσμίου Κυπέλλου Ποδοσφαίρου 1974
Dark Was the Night, Cold Was the Ground
Το τραγούδι αυτό έγινε ένα από τα 27 τραγούδια που πήγε στο διάστημα, το 1977, με το Voyager, και συμπεριλήφθηκε στον Χρυσό Δίσκο του Βόγιατζερ. Το κομμάτι έχει υποστεί δεκάδες διασκευές, ενώ έχει χρησιμοποιηθεί και σε πολλές κινηματογραφικές ταινίες. Το 2010, το κομμάτι εισήχθη στο National Recording Registry της Βιβλιοθήκης του Κογκρέσου.
Μάχη της Σεβαστουπόλεως
Η Μάχη της Σεβαστουπόλεως διεξήχθη στη Σεβαστούπολη (συνήθως ταυτιζόμενη με την Ελαιούσα Σεβαστή στη Κιλικία, καθώς και το σημερινό Σουλούσαράι) το 692 μεταξύ της Βυζαντινής Αυτοκρατορίας και των Ομεϋαδών, οι οποίοι ευρίσκονταν υπό την ηγεσία του Χαλίφη Αμπντ αλ-Μαλίκ ιμπν Μαρουάν. Η μάχη έθεσε τέλος στην ειρήνη η οποία υφίστατο μεταξύ των δύο αυτών δυνάμεων από το 680.
Κάρλος Έβια
Στην προεδρία της Κούβας
Εξορίστηκε στις Ηνωμένες Πολιτείες της Αμερικής και στις αρχές τις δεκαετίας του 1960 συμμετείχε στις ομάδες που εναντιώνονταν στον Φιδέλ Κάστρο, ο οποίος το 1959 κατέκτησε την εξουσία, παραμερίζοντας τον Μπατίστα.
Μάχη της Ραφίας
Η μάχη
Οι δύο στρατοί συναντήθηκαν στις 22 Ιουνίου του 217 π.Χ., κοντά στη μικρή πόλη Ραφία (σημερινή Ράφα, στη Λωρίδα της Γάζας).
Η αποφασιστική στιγμή, η οποία έκρινε όλη τη μάχη, ήρθε όταν ο Πτολεμαίος, επικεφαλής του πεζικού του στο κέντρο της παράταξης, επιτέθηκε κατά του αντίπαλου πεζικού. Εκεί, η μεγάλη αριθμητική υπεροχή του (45.000 έναντι 30.000), σε συνδυασμό με την καλύτερη εκπαίδευση των Ελλήνων και γηγενών πεζικάριων του Πτολεμαίου, έκριναν τη σύγκρουση. Ο στρατός του Αντιόχου τράπηκε σε φυγή, πριν ο βασιλιάς προλάβει να επιστρέψει από την καταδίωξη του αιγυπτιακού αριστερού κέρατος. Οι απώλειες του σελευκιδικού στρατού έφτασαν τις 10.000 άνδρες και 4.000 αιχμαλώτους, ενώ ο πτολεμαϊκός στρατός έχασε μόνο 2.000 άνδρες.
Turkish Airlines
thumb|Το κτίριο των Τουρκικών Αερογραμμών thumb|right|Boeing B737-800 των Τουρκικών Αερογραμμών Η εταιρία Turkish Airlines («Τουρκικές Αερογραμμές», τουρκ.: Türk Hava Yolları, ΤΗΥ) είναι ο τουρκικός εθνικός αερομεταφορέας. Η έδρα της είναι το Διεθνές Αεροδρόμιο Κωνσταντινούπολης, Διεθνές Αεροδρόμιο Σαμπιχά Γκιοκτσέν και το Διεθνές Αεροδρόμιο Εσένμπογκα στην Άγκυρα. Επίσης, ως πόλη εστίασης έχει το Διεθνές αεροδρόμιο Αντνάν Μεντερές της Σμύρνης. Το δίκτυο της θα πραγματοποιεί τακτικές υπηρεσίες προς 290 προορισμούς σε Ευρώπη, Ασία, Αφρική, και την Αμερική, καθιστώντας την τέταρτη μεγαλύτερη αεροπορική στον κόσμο με βάση τον αριθμό των προορισμών. Η Turkish Airlines είναι μέλος του δικτύου της Star Alliance από την 1η Απριλίου 2008.